ET Euroopa Liidu Teataja C 240/23

Päritolunimetuste ja geograafiliste tähiste kaitset käsitleva määruse (EMÜ) nr 2081/92 artikli 6 lõike 2 kohase registreerimistaotluse avaldamine

(2005/C 240/05)

Käesoleva dokumendi avaldamine annab õiguse esitada vastuväiteid kooskõlas nimetatud määruse artiklitega 7 ja 12d. Kõik vastuväited taotlusega seotud vastuväited tuleb edastada liikmesriigi, Maailma Kaubandusorganisatsiooni liikmesriigi või kolmanda riigi pädeva asutuse vahendusel kuue kuu jooksul alates käesoleva dokumendi avaldamisest. Dokumendi avaldamise tingisid järgmised, eelkõige punktis 4.6 esitatud üksikasjad, mis võimaldavad lugeda taotluse põhjendatuks vastavalt määrusele (EMÜ) nr 2081/92.

KOKKUVÕTE

NÕUKOGU MÄÄRUS (EMÜ) nr 2081/92

“CAROTA DELL'ALTOPIANO DEL FUCINO”

EÜ nr: IT/00270/21.1.2003

KPN ( ) KGT (X)

Käesolev kokkuvõte on koostatud üksnes teavitamise eesmärgil. Kõikide üksikasjade suhtes palutakse huvitatud isikutel, eelkõige asjaomaste kaitstud päritolunimetuse või kaitstud geograafilise tähisega hõlmatud toodete tootjatel tutvuda kas siseriiklikes asutustes või ühingutes või vastavates Euroopa Komisjoni talitustes (1) kättesaadava tehnospetsifikaadi täieliku variandiga.

1. Liikmesriigi pädev asutus

Nimi: Ministero delle Politiche Agricole e Forestali Aadress: Via XX Settembre n. 20 — I-00187 Roma Tel: 06-481 99 68 Faks: 06-42 01 31 26 E-post: qtc3@politicheagricole.it

2. Rühm

2.1 Nimi: Consorzio di Tutela e valorizzazione degli ortaggi dell'altopiano del Fucino

2.2 Aadress:

P.zza Torlonia, 91 — I-67051 AVEZZANO (AQ) Tel: (39) 863 50 22 31

2.3 Liikmed: tootjad/töötlejad (x) muu ( )

3. Toote liik

Klass 1.6 Värsked ja töödeldud puu-, köögi- ja teraviljad — Porgand

4. Tehnospetsifikaat

(artikli 4 lõikes 2 sätestatud nõuete kokkuvõte):

4.1 Nimetus: “Carota dell'Altopiano del Fucino”

4.2 Kirjeldus: Kaitstud geograafiline tähis “Carota dell'Altopiano del Fucino” märgib Daucus carota L. liiki kuuluvate järgmiste sortide porgandit: “MAESTRO” (Vilmorin), “PRESTO” (Vilmorin), “CONCERTO” (Vilmorin), “NAPOLI” (Bejo), “NANDOR” (Clause) ja “DORDOGNE” (SG).

Tootel peavad olema järgmised tunnused:

Kuju: silindriline, tömbi otsaga, juurekarvadeta.

Värvus: intensiivne oranž, kaasaarvatud ülaosa.

Sisaldus:

sahharoos > 3 %;

beetakarotiin > 100 mg/kg;

askorbiinhape > 5 mg/kg;

valgud > 1,2 %;

kiudained > 1,2 %.

Füüsikalised omadused: krõmpsuv viljaliha, puhtalt murduv.

Kõik porgandid peavad olema ekstraklassist või I klassist.

4.3 Geograafiline piirkond: “Carota dell'Altopiano del Fucino” tootmispiirkond hõlmab kogu Altopiano del Fucino piirkonda.

Selle välispiiriks on Strada Provinciale Circonfucense, ja see hõlmab ka maa-alasid, mis on jaotatud taluteede ja nummerdatud kruntidena väiksemateks üksusteks ning mis on järgmiste L'Aquila provintsi omavalitsusüksuste osad: Avezzano ja seda ümbritsevad külad, Celano ja seda ümbritsevad külad, Cerchio, Aielli, Collarmele, Pescina ja seda ümbritsevad külad, S. Benedetto dei Marsi, Gioia nei Marsi ja seda ümbritsevad külad, Lecce dei Marsi, Ortucchio, Trasacco ja Luco dei Marsi.

4.4 Päritolutõend: Porgandite kasvatus põllukultuurina sai Altopiano del Fucinos alguse 1950. aastal. Saagist saadud märkimisväärne tulu äratas talupidajates tähelepanu, kes omakorda tõid porgandi Altopiano del Fucinos kasutatavasse külvikorda.

Porgandikasvatus tõi lisaks majanduslikule kasule kaasa põllukultuuride külvikorra tsükli pikenemise, vähendades oluliselt niisuguseid probleeme nagu taimehaiguste levik või Fucinos palju probleeme tekitanud mullaväsimuse nähtus. Kõnealuses seoses tuleb rõhutada, et õige külvikorraga hoitakse praegu, erinevalt eelmisest lähenemisest, kui kasutati fumigantseid nematotsiide, suhkrupeedi- ja kartuli-nematoode kontrolli all — ka see on võimalik tänu porgandi toomisele külvikorda.

Kõnealuse põllukultuuri edu tegi sellest Altopiano del Fucino köögiviljasektori tähtsaima köögivilja, mida näitab ka kõnealuse kultuuri populaarsus ja kuulsus nii sise- kui ka välisturgudel. Selle põllukultuuri kuulsuse tõttu kasutavad paljud tootjad muude piirkondade toodete turustamiseks “Fucino” nime. Sellest tuleneb vajadus kindlustada toote päritolu teatud menetluse teel, tagades tootmise eri järkude jälgitavuse ning kontrolli tootjate ja maa-alade üle, kus kasvatatakse “Fucino” porgandit ning mis peavad olema kantud eriregistritesse. Kõnealuseid kontrolle peab teostama põllumajandus- ja metsandusministeeriumi volitatud kontrolliasutus, mis peab kontrollima ka, et kaitstud geograafiline tähis “Carota dell'Altopiano del Fucino” vastab toote tehnilise kirjelduse tingimustele.

4.5 Tootmismeetod: Porgandikasvatuse tavameetoditeks on tootmisvõtted, mida saab kirjeldada järgmiste sammudena:

külvipinna ettevalmistamine: kündmine ja kultiveerimine pinna peenestamiseks, rullimine ja väetamine sõnnikut kasutamata (vältimaks juurte pruunistumist kultuuri kasvutsükli ajal orgaanilise aine lagunemise tulemusena).

Kündmine on seemnete ühtlase jaotumise ja optimaalse külvitiheduse tagamiseks täielikult mehhaniseeritud. Seemned külvatakse 35—40 cm reavahega ja 5—7 cm laiuste ribadena või teise võimalusena pidevate topeltridadena. Seemned külvatakse 0,5—1,5 cm sügavusele.

Külvikord peab toimuma vähemalt nelja-aastaste tsüklitena.

Maad haritakse tavaliselt mehhaaniliselt.

Kõblata tuleb vähemalt korra, et hoida kahjurid kontrolli all ning vähendada mullatihedust, kindlustamaks juure sujuv, kokkupigistuseta ja painutuseta kasv. Porgandi ülaosa roheliseks muutumise vältimiseks tuleb vähemalt üks kord mullata.

Kasta tuleb sagedasti ja mõõdukalt, vihmutitega kastmisel ei tohi kastmisvee kogus ületada 400 m3/ha. Suvel (juulis ja augustis) tuleb vajaduse korral kasta öösel või kõige hiljem varahommikul.

Saak koristatakse vastavalt toote sihtkoha ja pakendi jaoks kõige sobilikumale valmidusastmele, järgides ühenduse õiguses kehtestatud kvaliteedireegleid ning arvestades punktis 4.2 toodud tunnuseid.

Kui toode on ette nähtud säilitamiseks, tuleb saak koristada alles siis, kui köögivili on täielikult valminud ja mitte enne sordi kohta kehtestatud koristamise tähtaega, lähtudes ilmastikutingimustest, et tagada kvaliteedi- ja organoleptiliste omaduste säilimine. Suvel (juulis ja augustis) tuleb saak koristada varahommikul või hilisel pärastlõunal, et vältida porgandi sattumist päikese kätte.

Kui porgandid on koristatud, tuleb need nelja tunni jooksul vedada ettevalmistuskeskustesse, kus porgandeid enne pesemist ja pakkimist jahutatakse, et säilitada nende krõmpsuvust, värvi ja maitset.

4.6 Seos piirkonnaga: Toote kerge kättesaadavus kõnealuses piirkonnas on soodustanud toote ettevalmistamise ja pakendamisega seotud tegevusi ning aidanud kaasa porganditest kuubikuid ja mahla valmistavate ettevõtete rajamisele. Kõik see on võimaldanud luua süsteemi, mis ühendab piirkonna suurepäraseid pinnase- ja ilmastikutingimusi töötajate (kes töötavad kõnealuses sektoris põllumajandusettevõtjate või müüjatena) spetsialiseerumise kõrge tasemega ning töötlemisrajatiste rohkusega, mis kõik kokku tagab piirkonna tuntuse oma porgandite poolest.

Altopiano del Fucino — piirkond, mis on eelkõige tuntud oma köögiviljatoodangu poolest — asub Lõuna-Itaalia keskosas, Abruzzos — maakonnas, mida kutsutakse Regione dei Parchi (looduskaitsealade piirkond).

Piirkond asub 700 m kõrgusel üle merepinna ja on tasase pinnamoega. Seal on 16 000 hektarit maad ning see on ümbritsetud mägedega, mis on erilise keskkonnahuvi objektiks, nagu näiteks Abruzzo ja Velino-Sirente looduskaitseala mäed ning Ernici ja Simbruini mäed.

Piirkonna põllumajandusliku kujunemise algus ulatub tagasi mitte kaugemale kui 19. sajandi lõppu, kui prints Alessandro Torlonia lasi lõplikult kuivaks tollal Itaalia kolmandaks suurimaks järveks peetud Fucino järve.

Kirjeldatu põhjal võib Altopiano del Fucinot määratleda kui noort, väga viljakat ja reostamata maad, mis tänu maapinna eripärale ja eriti soodsale kliimale annab köögiviljadele ainulaadseid, Euroopa tarbijate poolt tunnustatud ja hinnatud organoleptilisi ja toitumuslikke omadusi.

Kõnealuse piirkonna muld on suure lubjasisaldusega ning liiva ja savi segune, mille pH-tase on nõrgalt leeliselise ja leeliselise vahel. Mulla orgaaniliste ainete sisaldus on suur, mida võib põhjendada rohke sõnniku kasutamisega väetamisel, mida Fucino talupidajad teevad üle ühe aasta.

Kliimat mõjutavad ümbritsevad mäeahelikud, maapinna kõrgus ning tiheda kanalivõrgustiku, mis katab veevajaduse kasvuhooaja jooksul ning tagab liigvee kogumise talvel, poolt tekitatav suhteline õhuniiskus. Olulise tähtsusega on see, et talved on karmid ja vihmased, sellal kui suvel (peamiselt juulist poole augustini) mõjutab kogu piirkonda kuumus ning piirkonna asukoha kõrguse tõttu on ööpäevane temperatuurikõikumine suur.

Maaparanduse järgselt viljeldi alguses kartulit ja suhkrupeeti, pärast seda kasvatati Altopiano del Fucinos teisi põllukultuure, kaasa arvatud porgandit. Seda tehti mitte ainult parema külvikorra pärast, vaid ka talupidajate spetsialiseerumise laiendamiseks nende endi initsiatiivil.

Porgandi näol on Fucino piirkond leidnud omale tähtsaima põllukultuuri, ja seda osaliselt tema ainulaadsete omaduste tõttu, mis tal on tänu kõnealusele maa-alale.

Just mulla kobeduse ja poorsuse tõttu on Fucinos kasvatatud porgandid silmapaistva kujuga — juurikas on peamiselt silindriline ja tömbi otsaga, ilma juurekarvade ja sügavate lõhedeta varre juures, sileda koorega ning intensiivse oranži värvusega. Lisaomadusena tuleks nimetada toitainesisaldust: Altopiano del Fucino piirkonna porgandil on suur tasakaalustatud askorbiinhappe- (5 mg/kg) ja üldsuhkrusisaldus. Süsivesikusisaldus on üle keskmise ja valgusisaldus 1,2 %, kiudainete sisaldus (1,8 %) parandab mikroelementide (kaltsiumi, raua, fosfori ja kaaliumi) imendumist.

Vitamiinid on veel üks porganid “Carota dell'Altopiano del Fucino” iseloomulik koostisosa, mis teeb toote hõlpsasti eristatavaks: tiamiini, riboflaviini ning eelkõige karotiini (>100 mg/kg) sisaldus on suur.

4.7 Kontrolliasutus:

Nimi: AGROQUALITA Aadress: Via Montebello n. 8 — I-00185 Roma Tel: 06-47 82 24 63 Faks: 06-47 82 24 39

4.8 Märgistus: Toode peab olema turustatud uues sobilikus pakendis, mis on valmistatud puidust, kartongist või plastist ning identifitseeritav etiketi põhjal, millel on järgmised andmed:

Sõnad “CAROTA DELL'ALTOPIANO DEL FUCINO” IGP INDICAZIONE GEOGRAFICA PROTETTA on vähemalt kaks korda suuremas kirjas kui ükskõik mis muu teave etiketil;

üksikasjalik teave tootmisega/pakkimisega tegeleva äriühingu nime, ärinime ja aadressi ning muu teabe kohta, mida nõutakse vastavates õigusaktides.

Käesolevas tehnospetsifikaadis sätestamata lisateave on keelatud.

Tooteid, mis on valmistatud kaitstud geograafilise tähisega “Carota dell'Altopiano del Fucino” toormest, võib ka valmiskujul ja töödelduna turustada kaitstud geograafilise tähise viitega pakendis, kasutamata ühenduse logot ja tingimusel, et:

kasutatakse ainult kaitstud geograafilise tähisega “Carota dell'Altopiano del Fucino” porgandit, nagu tõendatud;

äriühingud, kes kasutavad “Carota dell'Altopiano del Fucino” kaitstud geograafilist tähist on kantud eriregistrisse, mida peab ja ajakohastab põllumajandus- ja metsandusministeeriumi volitatud kontrolliasutus, mis viib läbi äriühingute kontrolli ainult seoses kaitstud tootega.

Kui kaitstud geograafilise tähisega “Carota dell'Altopiano del Fucino” porgandit kasutatakse osaliselt, võib vastavalt kehtivatele õigusaktidele viidata sellele kui ühele toote koostisosale või sellele, mida on tootest valmistatud.

Logo

Logo ülemine osa koosneb sõnadest “Carota dell'Altopiano del Fucino” ja on rohelises värvitoonis (mis on rahvusvahelise Pantone värvitabeli alusel: S 274-1 CVS) ning mustas värvitoonis kontuuriga, kirjatüübiks on Cooper blk hd bt, silmanähtava kirjakõrguse muutusega fraasi keskel (Altopiano) maapinna kõrguse väljendamiseks ja fraasi lõpus (Fucino) madalama maapinna väljendamiseks. Allpool on sõnad “INDICAZIONE GEOGRAFICA PROTETTA”, mille kirjatüübiks on Arial rounded mt bold ning mis on valges värvitoonis, ümbritsetud Pantone Reflex blue“peegelsinine” värvitooniga. Sõnastusest vasakul on EÜ kaitstud geograafilise tähise logo.

4.9 Siseriiklikud nõuded: —

(1) Euroopa Komisjon — põllumajanduse peadirektoraat — põllumajandussaaduste kvaliteedipoliitika osakond — B-1049 Brüssel.